CELEX: 32018D0713
Language: ro
Date: 2018-05-14 00:00:00
Title: Decizia de punere în aplicare (PESC) 2018/713 a Consiliului din 14 mai 2018 privind punerea în aplicare a Deciziei (PESC) 2015/1333 privind măsuri restrictive având în vedere situația din Libia

15.5.2018   
            
            
               RO
            
            
               Jurnalul Oficial al Uniunii Europene
            
            
               L 119/39
            
         DECIZIA DE PUNERE ÎN APLICARE (PESC) 2018/713 A CONSILIULUI
   din 14 mai 2018
   privind punerea în aplicare a Deciziei (PESC) 2015/1333 privind măsuri restrictive având în vedere situația din Libia
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 31 alineatul (2),
   având în vedere Decizia (PESC) 2015/1333 a Consiliului din 31 iulie 2015 privind măsuri restrictive având în vedere situația din Libia și de abrogare a Deciziei 2011/137/PESC (1), în special articolul 12 alineatul (1),
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:
   
               (1)
            
            
               La 31 iulie 2015, Consiliul a adoptat Decizia (PESC) 2015/1333.
            
         
               (2)
            
            
               La 18 aprilie 2018 și la 29 aprilie 2018, Comitetul Consiliului de Securitate al Organizației Națiunilor Unite instituit în temeiul Rezoluției 1970 (2011) a Consiliului de Securitate al Organizației Națiunilor Unite a actualizat lista navelor cărora li se aplică măsuri restrictive.
            
         
               (3)
            
            
               Prin urmare, anexa V la Decizia (PESC) 2015/1333 ar trebui modificată în consecință,
            
         ADOPTĂ PREZENTA DECIZIE:
   Articolul 1
   Anexa V la Decizia (PESC) 2015/1333 se modifică astfel cum se prevede în anexa la prezenta decizie.
   Articolul 2
   Prezenta decizie intră în vigoare la data publicării în Jurnalul Oficial al Uniunii Europene.
   
      Adoptată la Bruxelles, 14 mai 2018.
      
         
            Pentru Consiliu
         
         
            Președintele
         
         E. ZAHARIEVA
      
   
   
      (1)  JO L 206, 1.8.2015, p. 34.
   
      ANEXĂ
      În secțiunea B (Entități) din anexa V la Decizia (PESC) 2015/1333, rubrica 1 (referitoare la nava NADINE) și rubrica 2 (referitoare la nava LYNN S) se elimină.